Na temelju članka 18. stavka 6. i članka 22. stavka 2. Zakona o turističkim zajednicama i
promicanju hrvatskog turizma (NN 52/19 i 42/20), članka 3. Pravilnika o posebnim uvjetima
koje moraju ispunjavati zaposleni u turističkim zajednicama (NN 13/22), članka 23. stavka 6. Statuta Turističke zajednice Općine Vir, te Odluke Turističkog vijeća Turističke zajednice Općine Vir raspisuje se:

JAVNI NATJEČAJ
za izbor i imenovanje direktora/ice Turističke zajednice Općine Vir.
Broj izvršitelja: 1. Izvršitelj (m/ž), na mandatno razdoblje od 4 godine.
Kandidat za direktora/icu mora ispunjavati sljedeće posebne uvjete:
1. završen stručni studij ili preddiplomski sveučilišni studij,
2. najmanje dvije godine radnog iskustva na poslovima koji odgovaraju stupnju stečene stručne spreme iz točke 1. ovog stavka, ili jedna godina radnog iskustva na rukovodećim poslovima u turizmu,
3. znanje jednog stranog  jezika,
4. znanje rada na osobnom računalu.
Uz dokaze o ispunjavanju posebnih uvjeta iz stavka 1. ovog članka, prilikom prijave na javni natječaj, kandidat prilaže svoj prijedlog četverogodišnjeg programa rada turističke zajednice, izrađenog na temelju strateških dokumenata koji se odnose na područje na kojem djeluje turistička zajednica.
Prijava mora sadržavati ime i prezime kandidata/kinje, adresu, broj telefona/mobitela i e-mail adresu, te naznaku kako je riječ o prijavi na predmetni natječaj, specifikaciju priloga/dokaza uz prijavu te potpis kandidata/kinje.
Kandidati/kinje uz prijavu na natječaj dužni su priložiti sljedeće dokaze o ispunjavanju uvjeta:
1. Životopis, vlastoručno potpisan
2. Presliku osobne iskaznice
3. Dokaz o stručnoj spremi (presliku diplome ili potvrde, odnosno uvjerenja visokoškolske ustanove o stečenoj stručnoj spremi)
4. Dokaz o ostvarenom radnom stažu iz kojeg je vidljivo da kandidat ima najmanje dvije godine radnog iskustva na poslovima koji odgovaraju stupnju stečene stručne spreme (elektronički zapis ili potvrda HZMO, potvrda poslodavca, ili drugi odgovarajući dokaz (Ugovor o radu, Rješenje o prijemu, Izvadak iz sudskog registra poslodavca i sl.) iz kojeg je vidljivo u kojoj struci, na kojim poslovima i u kojem trajanju je ostvareno radno iskustvo)
5. Prijedlog četverogodišnjeg Programa rada Turističke zajednice Općine Vir
6. Dokaz o znanju jednog stranog jezika (preslika svjedodžbe ili certifikata škole za strane jezike, ili preslika svjedodžbe, potvrda, uvjerenje ili preslika indeksa fakulteta iz kojeg se vidi da je položen ispit)


7. Dokaz o poznavanju rada na računalu (preslika svjedodžbe ili certifikata odgovarajuće obrazovne ustanove, preslika indeksa fakulteta iz koje se vidi da je položen ispit ili potpisanu izjavu da poznaje rad na računalu)
8. Dokaz da se protiv kandidata ne vodi kazneni postupak te da kandidatu/kinji pravomoćnom sudskom presudom ili rješenju o prekršaju nije izrečena mjera sigurnosti ili zaštitna mjera zabrane obavljanja poslova iz područja turizma, dok ta mjera traje-original uvjerenje o nekažnjavanju-ne starije od 3. mjeseca.
NAPOMENA: 
- Direktorom/icom može biti imenovana i osoba koja, osim ispunjavanja posebnih uvjeta utvrđenih Pravilnikom o posebnim uvjetima koje moraju ispunjavati zaposleni u turističkom uredu turističke zajednice u trenutku sklapanja ugovora o radu nema položen stručni ispit za rad u turističkom uredu uz uvjet da stručni ispit položi u roku od jedne godine od dana stupanja na rad ili je riječ o osobi koja ima odgovarajuću stručnu spremu i najmanje 5 godina ranog staža na poslovima u turizmu u toj stručnoj spremi (Zakon o turističkim zajednicama i promicanju hrvatskog turizma (NN 52/19, čl. 23. st. ,5 i 6.). 
- Na radno mjesto direktora/ice ne može biti primljena osoba koja je predsjednik ili član skupštine, turističkog vijeća niti jedne turističke zajednice, koja obavlja ugostiteljsku i turističku djelatnost na području za koje je osnovana turistička zajednica, koja je član upravnog ili nadzornog tijela trgovačkog društva ili pravne osobe koja je član turističke zajednice(Zakon o turističkim zajednicama i promicanju hrvatskog turizma (NN52/19, čl. 24. St. 1,2 i 4.) 
Nepotpune i nepravovremene prijave neće se razmatrati, tj. osobe koje ne podnesu pravodobne ili ne ispunjavaju formalne uvjete natječaja, neće se smatrati kandidatima prijavljenim na natječaj.
Urednom prijavom smatra se prijava koja sadrži sve podatke i priloge navedene u javnom natječaju.
Na natječaj se mogu javiti oba spola.
Prijave na natječaj s dokazima o ispunjenju uvjeta podnose se isključivo preporučenom pošiljkom na adresu: Turistička zajednica Općine Vir, Put Mula 9, 23234 - Vir s naznakom „NE OTVARAJ – Natječaj za direktora/icu“. 
Natječaj će se objaviti na mrežnim stranicama Turističke zajednice Općine Vir; www.visitvir.hr  Natječaj traje osam dana od dana objave na mrežnim stranicama Turističke zajednice Općine Vir.  
O rezultatima natječaja kandidati će biti obaviješteni elektroničnom poštom ili pismenim putem u roku od osam dana od dana donošenja Odluke o odabiru kandidata na sjednici Turističkog vijeća  Turističke zajednice Općine Vir.
Turističko vijeće Turističke zajednice mjesta Vir zadržava pravo ne izvršiti izbor direktora/ice po raspisanom natječaju te isti poništiti bez posebnog obrazloženja.
                                                                                                           Turističko vijeće
                                                                                              Turističke zajednice Općine Vir
